QH มั่นใจปีนี้ยอดขายเข้าเป้า 2.2 หมื่นลบ. ตุน backlog แล้วหมื่นลบ.
QH มั่นใจปีนี้ยอดขายเข้าเป้า 2.2 หมื่นลบ. ตุน backlog แล้ว 1 หมื่นลบ. ตั้งเป้าเปิดโครงการใหม่ 26 โครงการในปีนี้ มูลค่าราว 2.6-2.8 หมื่นลบ.
7 ส.ค. 2558

นายชัชชาติ สิทธิพันธุ์ ประธานเจ้าหน้าที่บริหาร และกรรกมารผู้จัดการ บริษัท ควอลิตี้เฮ้าส์ จำกัด (มหาชน) หรือ QH เปิดเผยว่า บริษัทมั่นใจว่ายอดขายจะเป็นไปตามเป้าหมายที่วางไว้ 2.2 หมื่นล้านบาท หลังจากช่วง 7 เดือนที่ผ่านมาบริษัททำยอดขายได้แล้ว 1 หมื่นล้านบาท ปัจจุบัน บริษัทมียอดขายรอโอน (Backlog) กว่า 1 หมื่นล้านบาท ซึ่งจะทยอยรับรู้รายได้ในช่วงปี 58-60 ซึ่งในปีนี้จะมีการโอนราว 4-5 พันล้านบาทจากโครงการคอนโดเนียมทั้งหมด
ขณะที่บริษัทตั้งเป้าที่จะเปิดโครงการใหม่ในปีนี้ 26 โครงการ มูลค่าราว 2.6-2.8 หมื่นล้านบาท แบ่งเป็นโครงการแนวสูง 40% และโครงการแนวราบ 60% โดยในช่วงครึ่งปีแรกบริษัทเปิดตัวไปแล้ว 28 โครงการ และช่วงที่เหลือของปีนี้บริษัทเตรียมงบลงทันไว้ราว 2 พันล้านบาทเพื่อใช้ซื้อที่ดิน ขณะเดียวกันบริษัทยังมีการทำโครงการซุปเปอร์ซีโร่เพื่อลดค่าใช้จ่าย โดยเริ่มในวันที่ 1-31 ส.ค. 58 ซึ่งจะนำโครงการที่อยู่ระหว่างการขาย 78 โครงการมาร่วมงานเพื่อเป็นการกระตุ้นตลาดเพิ่มเติมด้วย